CELEX: 62016CN0575
Language: el
Date: 2016-11-14 00:00:00
Title: Υπόθεση C-575/16: Προσφυγή της 14ης Νοεμβρίου 2016 — Ευρωπαϊκή Επιτροπή κατά της Τσεχικής Δημοκρατίας

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/17
            
         Προσφυγή της 14ης Νοεμβρίου 2016 — Ευρωπαϊκή Επιτροπή κατά της Τσεχικής Δημοκρατίας
   (Υπόθεση C-575/16)
   (2017/C 022/23)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. Støvlbæk, K. Walkerová)
   
      Καθής: Τσεχική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Τσεχική Δημοκρατία, επιβάλλοντας προϋπόθεση ιθαγένειας για την άσκηση του επαγγέλματος του συμβολαιογράφου, παρέβη τις υποχρεώσεις τις οποίες υπέχει από το άρθρο 49 ΣΛΕΕ· και
            
         
               —
            
            
               να καταδικάσει την Τσεχική Δημοκρατία στα δικαστικά έξοδα.
            
         
      Λόγοι και κύρια επιχειρήματα
   
   Η Επιτροπή εκτιμά ότι η προβλεπόμενη προϋπόθεση ιθαγένειας για την άσκηση του επαγγέλματος του συμβολαιογράφου στην τσεχική έννομη τάξη εισάγει δυσμενείς διακρίσεις και συνιστά αδικαιολόγητο περιορισμό της ελευθερίας εγκαταστάσεως. Ως εκ τούτου, η Τσεχική Δημοκρατία παρέβη τις υποχρεώσεις τις οποίες υπέχει από το άρθρο 49 ΣΛΕΕ.
   Η Επιτροπή θεωρεί ότι τα προβλεπόμενα από τη νομοθεσία της Τσεχικής Δημοκρατίας καθήκοντα του συμβολαιογράφου, ως εκ της φύσεώς τους, δεν εμπίπτουν στην άσκηση δημόσιας εξουσίας, οπότε δεν δικαιολογείται δυνάμει της εξαιρέσεως του άρθρου 51 ΣΛΕΕ η προβλεπόμενη προϋπόθεση ιθαγένειας για την πρόσβαση στο επάγγελμα του συμβολαιογράφου στην τσεχική έννομη τάξη.